Storgodsejeren [[Peder Bodilsen]] og hans familie skænkede ved et gavebrev af [[29. november]] [[1135]] jordegods til oprettelse af et [[benediktiner]]kloster i [[Næstved]]. Benediktinerne oprettede i 1135 en Stiftelse med det formål at drive et munkekloster. Kun 5 år efter i [[1140]] udstedte Kong [[Erik 3. Lam]] et gavebrev, som gav klosteret en række privilegier, og i sidste del af 1100-tallet blev kirken og klosteret opført ved [[Susåen]]. Selve gavebrevet opbevares stadig på Herlufsholm og er det ældste, kendte danske håndskrevne dokument<ref>[http://herlufsholm.dk/Dansk/om_herlufsholm/Stiftelsen/Pages/Historisk-baggrund0704-6652.aspx Om herlufsholm]{{Dødt link|date=januar 2022|bot=InternetArchiveBot|fix-attempted=yes}}</ref>. Oprindelig var klosteret navngivet Næstved Sct. Peders Kloster, men omkring 1300-tallet blev det kendt som Skovkloster på grund af dets beliggenhed. Ved slutningen af middelalderen ejede klosteret meget store jordbesiddelser både på [[Sjælland]] og [[Lolland-Falster]].
Religion Humaniora Uddannelse Samfundsvidenskab Organisationer Uddannelsesinstitutioner